Tamuγli n yimdanen, ula d tin n yiwudam tbeddel γef Fransa, acku at zi, am Dda Akli ruḥen γer-s, s tuget, s tin n ttmara, ffγen akken ad nadin axeddim ad d-allen yis-s tiwaculinnsen. Tikkwal d tawacult i iffernen yiwen seg yiɛeggalen-is, d nettat i d-ifernen anwa ara iruḥen d wanwa ara yeqqimen. Tura ilmeẓyen ttruḥun γer-s mebla n ccwer n yimawlan, xas d axeddim i ttnadin ula d nutni, acku tamurt ur tefki ara nnṣib i yal yiwen seg warraw-is, maca tagnit temgarad. Rnu γer-s jebbun γer-s s lḥir amzun d nettat kan i d leslak i tudert n yilmeẓyen, lḥir-nsen yessawaḍ-iten ad jbun γer-s, xas ma fkan tudert-nsen. Akken i yexdem